《幽怀十二首 其十一》
宋代·冯山

山溪涨易涸，为无千里源。桐孙绕云枝，下有百尺根。

物理不虚发，本厚末始繁。功名岂易力，旧德资深蟠。

不知所从来，意气行轩轩。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。